Valentinus Popa
Valentinus (Dacoromanice Valentin) Popa (natus die 12 Iulii 1964) machinator, professor atque rerum politicarum peritus Dacoromanicus factionis PSD est.

Eruditio et munus 
Popa annis 1984 - 1989 apud Universitatem Technicam Gheorghe Asachi Iassiensem electrotechnicae studebat. Deinde apud Universitatem Suceavam docere coepit. Anno 2005 hic professor nominatus est.

Cursus honorum 
Die 30 Ianuarii 2018 minister eruditionis in consilio ministrorum Vioricae Dancilae nominatus est. Hunc in magistratum Livio Pop successit. Iam die 27 Septembris 2018 a magistratu se recedere coactus est, postquam edictum contra linguam Hungaricam in scholis minoritatis Hungaricae promulgavit. Factio Hungarorum UDMR contra hoc edictum protestavit et foedus regnandi se relictura praedixit. Die 2 Octobris eiusdem anni Rovana Plumb ei ministra educationis pro tempore successit.

Familia 
Popa uxorem duxit atque duas filias habet.

Nexus externi 
 Pagina personalis
 Biographia apud hotnews.ro

Notae 

Alumni Universitatis Technicae Gheorghe Asachi Iassiensis
Professores Universitatis Suceavae
Machinatores Romaniae
Ministri eruditionis Romaniae